Σέργκεϊ Μπριν: Θέλω να μιλήσω για ένα θέμα
που ξέρω ότι σας απασχολεί αρκετά.
Σας μιλήσαμε πριν από μερικά χρόνια.
Πριν αρχίσω σήμερα,
και ξέροντας ότι πολλοί από σας αναρωτιούνται,
απλώς θα ήθελα να το ξεκαθαρίσω.
Η απάντηση είναι: μποξεράκια.
(Γέλια)
Ελπίζω τώρα να νοιώθετε όλοι καλύτερα.
Τι θα μπορούσε να είναι αυτό που βλέπετε; Ξέρετε;
Κοινό: Ναι. ΣΜ: Τι είναι;
Κοινό: Άτομα που συνδέονται με την Google ανά τον κόσμο.
ΣΜ: Εγώ δεν ήξερα τι ήταν όταν το πρωτοείδα.
Αλλά αυτό με βοήθησε να το δω.
Αυτό τρέχουμε στο γραφείο, σε πραγματικό χρόνο.
Εδώ είναι κάπως αργό εδώ.
Εδώ βλέπετε σε όλο τον κόσμο
πόσοι χρησιμοποιούν το Google.
Κάθε μία από αυτές τις τελείες
αντιπροσωπεύει κάπου 20-30 αναζητήσεις
ή κάτι τέτοιο.
Και είναι σε διάφορα χρώματα, ανά γλώσσα.
Βλέπετε εδώ, είναι οι ΗΠΑ,
και τις βλέπουμε κόκκινες.
Εδώ είναι το Μοντερέι - ελπίζω να τα λέω σωστά.
Βλέπετε, εδώ στην Ιαπωνία, βλέπουμε κίνηση τη νύχτα.
Εδώ.
Βλέπουμε τα Ιαπωνικά στο Τόκιο.
Μεγάλη δραστηριότητα στην Κίνα, μεγάλη δραστηριότητα στην Ινδία.
Λιγότερη στη Μέση Ανατολή, μικρές περιοχές.
Και στην Ευρώπη, που τώρα είναι μεσημέρι,
μεγάλη δραστηριότητα με πληθώρα γλωσσών.
Τώρα θα δείτε, αν το γυρίσω προς τα εδώ...
ελπίζω να μην τραντάξω πολύ τον κόσμο.
Θα δείτε ότι υπάρχουν περιοχές με χαμηλή δραστηριότητα,
όπως η Αυστραλία, γιατί δεν έχει πολλούς κατοίκους.
Αυτό είναι κάτι που πρέπει να δουλέψουμε,
δηλαδή η Αφρική, όπου είναι μερικές μικρές δέσμες,
κυρίως στη Νότιο Αφρική και μερικές πόλεις, αστικές περιοχές.
Αυτό όμως που έχουμε παρατηρήσει είναι ότι αυτές οι αναζητήσεις
που έρχονται ανά χιλιάδες το δευτερόλεπτο,
εμφανίζονται όπου υπάρχει ηλεκτρικό ρεύμα.
Σχεδόν όπου υπάρχει ηλεκτρικό ρεύμα, υπάρχει και ίντερνετ.
Ακόμα και στην Ανταρκτική -τουλάχιστον αυτή την εποχή-
θα δείτε κάθε τόσο να γίνεται μια αναζήτηση.
Και αν το κάναμε σωστά,
πιστεύω ότι θα βλέπαμε και τον Διεθνή Διαστημικό Σταθμό.
Αυτά λοιπόν
είναι μερικά από τα θέματα που έχουμε εδώ.
Είναι όπως βλέπετε αρκετά δύσκολο να...
εδώ είμαστε.
Έτσι μετακινούμε τα κομμάτια
για να δίνουμε στους χρήστες τα αποτελέσματα.
Όπως βλέπετε κυκλοφορούν πολλά δεδομένα
που θα κάνουν το γύρο του κόσμου μέσω καλωδίων, δορυφόρων,
και κάθε είδους σύνδεσης.
Είναι δύσκολο να κρατήσουμε τον χρόνο απόκρισης αρκετά χαμηλό.
Εύχομαι η εμπειρία σας να είναι καλή.
Βλέπετε επίσης και πάλι ότι μερικά μέρη είναι πιο συνδεδεμένα από άλλα,
και βλέπετε εδώ όλο το εύρος ζώνης σε όλες τις ΗΠΑ,
και επίσης στην Ασία, την Ευρώπη και προς την άλλη κατεύθυνση κ.τ.λ.
Τώρα θέλω να σας δείξω
πως μοιάζει ένα δευτερόλεπτο αυτής της δραστηριότητας.
Και περνάμε στις διαφάνειες -
ωραία, πάμε.
Αυτό είναι σε αργή κίνηση.
Έτσι μοιάζει ένα δευτερόλεπτο.
Και αφιερώνουμε πολύ από το χρόνο μας σε αυτό,
προσπαθούμε να συμβαδίσουμε
με αυτά τα νούμερα δραστηριότητας.
Κάθε μια από αυτές τις αναζητήσεις έχει τη δική της ιστορία.
Ίσως να είναι σχετική με την υγεία κάποιου,
με την καριέρα του, γενικά κάτι σημαντικό γι' αυτόν.
Και θα μπορούσε
να είναι κάτι τόσο σημαντικό όσο η σάλτσα ντομάτας,
σε αυτή την περίπτωση κέτσαπ.
Να μια αναζήτηση που είχαμε,
φαντάζομαι θα είναι ένα γκρουπ πιο δημοφιλές σε κάποιες χώρες από άλλες.
Βλέπετε ότι άρχισε εδώ.
Στις ΗΠΑ και στην Ισπανία ήταν δημοφιλές το ίδιο χρονικό διάστημα,
αλλά δεν το έψαξαν τόσο στις ΗΠΑ όσο στην Ισπανία.
Και από την Ισπανία πάμε στην Ιταλία,
ενθουσίασε τη Γερμανία, τώρα το απολαμβάνει η Αγγλία.
Και τέλος στις ΗΠΑ -
τελικά άρχισε να μας αρέσει και εδώ.
Και θέλω να το παίξω για σας.
(Μουσική Las Ketchup - The Ketchup song)
Μπορείτε να το απολαύσετε και σεις,
ελπίζω η αναζήτησή σας να δουλέψει.
Μέρος αυτού...
μέρος αυτού που θέλουμε να κάνουμε για να μεγαλώσουμε την εταιρεία μας
είναι να έχουμε περισσότερες αναζητήσεις,
και αυτό σημαίνει ότι πρέπει να έχουμε
περισσότερους ανθρώπους που είναι υγιείς και μορφωμένοι.
Περισσότερα ζώα, αν και αυτά θα κάνουν αναζητήσεις.
(Γέλια)
Αλλά θέλουμε και να κάνουμε τον κόσμο καλύτερο,
και ένα από τα πράγματα που θα κάνουμε είναι το Ίδρυμα Google,
και το στήνουμε τώρα.
Έχουμε ήδη ένα πρόγραμμα που λέγεται Χρηματοδοτήσεις Google,
που συνεργάζεται παγκοσμίως με πάνω από 150 φιλανθρωπικούς οργανισμούς,
και εδώ βλέπετε μερικούς από αυτούς.
Με ενθουσιάζει που λαμβάνω μέρος σ' αυτό.
Πολλοί από τους οργανισμούς που βλέπετε
-το Acumen Fund, η ApproTEC δε ξέρω αν μπήκε ήδη-
πολλοί από όσους αντιπροσωπεύονται εδώ είναι μέλη των χρηματοδοτήσεων Google.
Δημοσιεύουν διαφημίσεις και παίρνουν βαθμούς
για να ειδοποιούνται οι εταιρείες για την πληρωμή.
Ένα από τα πρώτα αποτελέσματα,
είχαμε κάποιον επιχειρηματία από τη Σιγκαπούρη
που χρηματοδοτεί τη μόρφωση 25 κοριτσιών σε ένα χωριό στο Βιετνάμ.
Αυτό ήταν ένα από τα πρώτα αποτελέσματα.
Όπως είπα, τώρα έχουμε πάρα πολλές ιστορίες,
γιατί έχουμε πολλούς φιλανθρωπικούς οργανισμούς,
και το Ίδρυμα Google θα έχει ακόμα πιο πλατιά σκοπιά.
Ξέρει κανείς ποιος είναι αυτός;
Αχά!
Κοινό: Ορκούτ.
ΣΜ: Ναι, κάποιος το βρήκε.
Αυτός είναι ο Ορκούτ, είναι κανείς από σας στο Ορκούτ; Κάποιος;
ΟΚ, δεν το ξέρει πολύς κόσμος.
Θα το εξηγήσω σε λίγο.
Είναι ένας από τους μηχανικούς μας.
Δουλεύουν καλύτερα βυθισμένοι και καλυμμένοι με φύλλα.
(Γέλια)
Έτσι βγάζουμε όλες τις εφαρμογές μας.
Ο Ορκούτ είχε το όραμα να δημιουργήσει ένα δίκτυο κοινωνικών επαφών.
Ξέρω, σκεφτόσαστε, «κι άλλο δίκτυο;»
Αλλά ήταν το όνειρό του
κι όταν θέλει κάποιος να κάνει κάτι, εμείς γενικά του το επιτρέπουμε.
Και έκτισε αυτό.
Το λαντσάραμε σε πειραματική μορφή τον περασμένο μήνα,
και απογειώθηκε.
Να ο αντιπρόεδρος του τμήματος μηχανικής.
Βλέπετε το κόκκινο μαλλί, και δε ξέρω αν φαίνεται ο κρίκος στη μύτη.
Και αυτοί είναι οι φίλοι του.
Έτσι,
μόλις το κάναμε,
αποφασίσαμε ότι τα μέλη θα έστελναν ο ένας στον άλλον αιτήματα
για να μπούν στην εφαρμογή, και το προσωπικό μας έστειλε αιτήματα.
Και τώρα έχουμε πάνω απο 100.000 μέλη.
Και ξαπλώθηκαν πολύ γρήγορα, ακόμα και εκτός των ΗΠΑ.
Βλέπετε, αν και οι ΗΠΑ είναι πλειοψηφία εδώ,
αλλά σε αναζητήσεις είναι μόνο κάπου 30% της κίνησης,
αλλά ήδη εξαπλώνεται σε Ιαπωνία, Αγγλία και Ευρώπη,
και όλες τις άλλες χώρες.
Είναι ένα πρότζεκτ που έχει πλάκα.
Υπάρχουν διάφορα στατιστικά στοιχεία, δε θα σας κουράσω με αυτά.
Αλλά είναι ένα από τα πράγματα
που δοκιμάσαμε για πλάκα για να δούμε που θα μας πάει.
Και... θα σας κρατήσω σε αγωνία.
Λάρι, εξήγησέ το εσύ αυτό.
Λάρι Πέιτζ: Ευχαριστώ, Σέργκεϊ.
Κι εγώ και ο Σέργκεϊ
πήγαμε σε σχολείο Μοντεσόρι,
και πιστεύω, για κάποιο λόγο,
αυτό φάνηκε στην Google.
Ο Σέργκεϊ ανέφερε το Ορκούτ,
ότι ήταν κάτι που ο Ορκούτ ήθελε να κάνει στον χρόνο του,
κι αυτό στην Google το λέμε «ο χρόνος 20%»
και σημαίνει ότι 20% του χρόνου σας,
αν δουλεύετε στην Google, κάνετε ό,τι πιστεύετε ότι είναι καλό να κάνετε.
Και βγήκαν πολλά στην Google από αυτή την ιδέα,
όπως το Ορκούτ και οι Ειδήσεις Google.
Και πιστεύω και πολλά άλλα στον κόσμο βγήκαν μέσα από αυτό.
Ο Μέντελ που υποτίθεται ότι δίδασκε στο λύκειο,
ανακάλυψε τους νόμους της γενετικής,
σαν χόμπυ.
Πολλά χρήσιμα πράγματα βγήκαν μέσα από αυτό.
Και οι Ειδήσεις Google που μόλις ανέφερα,
ξεκίνησαν από ένα ερευνητή.
Μετά το 9/11, έδειξε πολύ ενδιαφέρον για τις ειδήσεις.
Και σκέφτηκε, «Γιατί να μη βρω έναν καλύτερο τρόπο να ενημερώνομαι;»
Και άρχισε να τις ταξινομεί κατά θέμα,
και μετά άρχισε να το χρησιμοποιεί και άρχισαν και οι φίλοι του.
Και μετά, εκτός του ότι φαίνεται χαριτωμένο στον ποπό του μωρού,
το κάναμε Googlette,
που βασικά σημαίνει ένα μικρό πρότζεκτ στην Google.
Τρία άτομα ή κάτι τέτοιο
έφτιαχναν μια εφαρμογή.
Και δεν ήμασταν σίγουροι αν θα δούλευε.
Στην περίπτωση των Ειδήσεων Google είχαμε ένα-δύο άτομα
να το δουλεύουν στην αρχή, μετά όλο και περισσότερα,
μετά το βάλαμε στο ίντερνετ,
το χρησιμοποιούσαν ακόμα περισσότεροι,
και τώρα είναι κανονική πλήρης εφαρμογή με πάρα πολλούς χρήστες.
Και έτσι συνεχίζουμε με καινοτομίες.
Πιστεύω ότι όσο μεγαλώνει μια εταιρεία,
γίνεται πιο δύσκολο να τρέχει μικρά, καινοτόμα πρότζεκτ.
Και είχαμε αυτό το πρόβλημα για λίγο,
και είπαμε, «Χρειαζόμαστε μια καινούρια ιδέα».
Τα Googlettes, τα μικρά πρότζεκτ που δε ξέρουμε αν θα δουλέψουν,
αλλά που το ελπίζουμε, και αν κάνουμε αρκετά,
μερικά από αυτά θα έχουν επιτυχία, όπως οι Ειδήσεις Google.
Τότε είχαμε άλλο πρόβλημα, γιατί φτάσαμε να έχουμε 100 πρότζεκτ.
Και δε ξέρω εσείς,
αλλά εγώ έχω θέμα με 100 πράγματα στο κεφάλι μου ταυτόχρονα.
Και είπαμε να τα γράφουμε και να τα βάλουμε σε σειρά -
αυτά που βλέπετε είναι φτιαχτά,
μην τους δίνετε σημασία.
Για παράδειγμα, «Αγοράζουμε την Ισλανδία» είναι ένας τίτλος άρθρου.
Δε θα κάναμε τέτοια βλακεία, αλλά -
(Γέλια)
Τέλος πάντων, τα καταγράψαμε όλα και τα βάλαμε σε σειρά,
και όλοι συμφωνήσαμε με τη σειρά.
Αυτό με εξέπληξε, αλλά
ανακαλύψαμε ότι αν έχεις τα 100 πράγματα στο κεφάλι σου
-που το κάναμε γιατί τα γράψαμε-
μπορείς να αποφασίσεις με επιτυχία
τι θα κάνεις και πού θα συγκεντρώσεις την ενέργειά σου.
Και αυτό κάναμε.
Από τότε που το αρχίσαμε πριν από μερικά χρόνια,
πιστεύω ότι βοήθησε να είμαστε καινοτόμοι
αλλά και να παραμείνουμε οργανωμένοι σε λογικά πλαίσια.
Το άλλο που ανακαλύψαμε
είναι ότι όλοι θέλουν να δουλεύουν σε σημαντικά πράγματα,
και φυσικά τείνουν να μετακινούνται προς τις προτεραιότητες.
Ήθελα να τονίσω κάποια πράγματα
που είναι καινούρια, ή που ίσως να μη γνωρίζετε.
Και πρώτο στη λίστα είναι το Deskbar.
Είναι καινούριο - πόσοι από σας χρησιμοποιείτε το Google Toolbar;
Σηκώστε τα χέρια.
Πόσοι χρησιμοποιείτε το Deskbar;
Είδατε, πρέπει να το δοκιμάσετε.
Αν πάτε στη σελίδα μας και ψάξετε «Deskbar», θα το δείτε.
Η ιδέα είναι ότι αντί για εργαλειοθήκη,
αυτό παραμένει στο κάτω μέρος της οθόνης σας,
και μπορείτε πολύ εύκολα να κάνετε αναζητήσεις.
Είναι μια καλύτερη έκδοση της εργαλειοθήκης.
Ευχαριστώ, Σέργκεϊ.
(Γέλια)
Αυτό είναι άλλο ένα παράδειγμα από κάτι που η Google έχει πάθος,
και ξεκίνησε και είναι μια πολύ καλή εφαρμογή.
Οι Απαντήσεις Google είναι κάτι που αρχίσαμε και που είναι πολύ καλό,
και από πέντε μέχρι 100 δολάρια,
μπορείς να γράψεις μια ερώτηση,
και μια ομάδα από ερευνητές
ψάχνουν για σένα, και είναι εγγυημένο
και μπορείς να πάρεις πολύ καλές απαντήσεις
χωρίς να σπαταλάς χρόνο ο ίδιος.
Στο Froogle ψάχνεις για πληροφορίες σχετικά με αγορές,
και το Blogger σε βοηθάει να δημοσιεύσεις.
Αλλά όλα αυτά, ήταν καινοτομίες.
Δοκιμάζουμε διάφορα πράγματα στην εταιρεία μας.
Μας αρέσει να αλλάζουμε και τον φυσικό μας χώρο.
Προσέξαμε ότι στις συνεδρίες περιμέναμε πολλή ώρα
για να ξεκινήσουν και να σβήσουν οι προβολείς,
και κάνουν θόρυβο, οπότε τους σβήνουμε.
Δε μας άρεσε αυτό, οπότε μέσα σε μιά-δυό βδομάδες
φτιάξαμε αυτές τις θήκες που βάζεις τον προβολέα
και μπορείς να τον έχεις συνέχεια αναμμένο και είναι αθόρυβο.
Σαν αποτέλεσμα, μπορέσαμε να φτιάξουμε ένα πρόγραμμα
που οργανώνει τις συνεδρίες μας.
Μπαίνοντας στην αίθουσα, βλέπουμε τη λίστα με όλες τις συνεδρίες,
μπορούμε να πάρουμε σημειώσεις, που στέλνονται αυτόματα με μέιλ
σε όλα τα άτομα που ήταν παρόντες.
Και όσο γινόμαστε πιο διεθνής εταιρεία,
αυτά τα θέματα γίνονται πιο σημαντικά
μπορούμε να δουλέψουμε με άτομα που δε βρίσκονται στην αίθουσα;
Και απλά θέματα όπως αυτό κάνουν μεγάλη διαφορά.
Έχουμε πολλούς μηχανικούς σε αυτές τις συνεδρίες,
και δεν κάνουν πάντα την μπουγάδα τους όσο θα έπρεπε.
(Γέλια)
Και σκεφτήκαμε ότι θα βοηθούσε αν είχαμε πλυντήρια,
κυρίως για τους νεότερους υπαλλήλους,
(Γέλια)
και επιτρέπουμε σκυλιά.
Νομίζω έχουμε μια παιχνιδιάρικη κουλτούρα στην εταιρεία μας,
που βοηθάει τους υπαλλήλους να δουλεύουν,
και να διασκεδάζουν δουλεύοντας.
Αυτή είναι η φωτογραφία της κουλτούρας μας.
Ήθελα να σας δείξω.
(Γέλια)
Τη βάλαμε στη σελίδα μας για λίγο,
αλλά αφού τη βάλαμε, κανείς δεν έκανε πια αίτηση για δουλειά.
(Γέλια)
Κάθε χρόνο πάμε όλη την εταιρεία για σκι.
Οι εταιρείες λειτουργούν καλύτερα
αν οι συνάδελφοι γνωρίζονται φιλικά και ανεπίσημα.
Και πιστεύω κάναμε καλή δουλειά με αυτό.
Είναι πολύ διασκεδαστικός χώρος εργασίας.
Και τα λογότυπά μας, που πιστεύω αντιπροσωπεύουν την κουλτούρα μας.
Στις αρχές μας είχαν συμβουλέψει να μην αλλάζουμε ποτέ το λογότυπο,
για να εδραιώσουμε την ταυτότητά μας,
γιατί δεν πρέπει να αλλάζει το λογότυπο.
Πρέπει να είναι σταθερό.
Και εμείς είπαμε, «Αυτό δεν έχει πλάκα.
Γιατί να μην το αλλάζουμε κάθε μέρα;»
(Γέλια)
Ένα από τα πράγματα που με ενθουσιάζει από αυτά που κάνουμε τώρα
είναι που έχουμε το AdSense,
και αυτό είναι λιγάκι περίεργο,
είναι από την εποχή πριν φύγει ο Ντιν.
Σε μια εφημερίδα για παράδειγμα, θα σας εμφανιστούν σχετικές διαφημίσεις.
Δε διαβάζεται εύκολα, αλλά λέει: «Η μάχη για το New Hampshire»
«Ο Χάουαρντ Ντιν για πρόεδρος», άρθρα για τον Χάουαρντ Ντιν.
Αυτές οι διαφημίσεις βγαίνουν αυτόματα,
όπως εδώ, στη Washington Post,
σύμφωνα με το περιεχόμενο στη σελίδα.
Και χρησιμοποιούμε τους 150.000 διαφημιστές μας
και εκατομμύρια διαφημίσεις
και διαλέγουμε την πιο σχετική με αυτό που διαβάζετε,
όπως γίνεται στις αναζητήσεις.
Η ιδέα είναι να κάνουμε τη διαφήμιση χρήσιμη,
και όχι απλά ενοχλητική.
Και το καλό με αυτό είναι ότι
έχουμε ένα αυτορυθμιζόμενο πρόγραμμα,
και πολλές χιλιάδες ιστοσελίδες έχουν εγγραφεί,
και αυτό τους επιτρέπει να βγάλουν λεφτά.
Πολλά άτομα που γνώρισα,
όπως κάποιος, σε ένα πάρτι,
και μου είπε: «Ξέρεις, δεν έβγαζα λεφτά.
Με το που το έβαλα στην ιστοσελίδα μου
βγάζω 10.000 δολάρια τον μήνα.
Σ' ευχαριστώ, δεν χρειάζομαι πια μια δεύτερη δουλειά».
Αυτό είναι πολύ σημαντικό για μας, κάνει το ίντερνετ να δουλεύει καλύτερα.
Βελτιώνει το περιεχόμενο, βελτιώνει τις αναζητήσεις,
και οι άνθρωποι βγάζουν λεφτά από υλικό καλής ποιότητας.
Αυτή η ομιλία είναι για το μέλλον,
και σκέφτηκα να το αναφέρω έστω εν συντομία.
Για να κάνει κανείς τέλεια δουλειά στις αναζητήσεις
πρέπει να γίνονται έξυπνα.
Μπορείς να γράψεις ό,τι θέλεις στο Google
και περιμένεις μια απάντηση, σωστά;
Αλλά το να βρείς πράγματα δεν είναι τόσο απλό, χρειάζεται εξυπνάδα.
Η απόλυτη μηχανή αναζήτησης πρέπει να είναι έξυπνη.
Τεχνητή νοημοσύνη.
Είναι κάτι πάνω στο οποίο δουλεύουμε,
και μερικά άτομα έχουν τόσο ενθουσιασμό
και τρέλα που δουλεύουν πάνω σε αυτό τώρα,
και είναι ο στόχος τους.
Ελπίζουμε ότι το Google θα είναι έξυπνο,
αλλά μας εκπλήττει κάθε φορά που μας λένε ότι είναι.
Θα σας δώσω ένα αστείο παράδειγμα.
Αυτό είναι ένα μπλόγκ από το Ιράκ,
δε θα μιλήσω ακριβώς γι' αυτό,
αλλά ήθελα να σας δείξω ένα παράδειγμα.
Σεργκέι, υπόδειξε αυτό.
Αποφασίσαμε, λοιπόν -
(Γέλια)
Εκεί είναι, α, ευχαριστώ.
«Σχετικές αναζητήσεις», εκεί.
Δε φαίνεται και πολύ καλά, αποφασίσαμε να το συμπεριλάβουμε
στις AdSense διαφημίσεις, στο κεφάλαιο «σχετικές αναζητήσεις».
Δηλαδή στο «μήπως θέλατε να αναζητήσετε...»
σ' αυτή την περίπτωση «Σαντάμ Χουσσέιν» γιατί το μπλογκ μιλάει για το Ιράκ,
και μαζί με τις διαφημίσεις,
πιστεύουμε ότι αυτή θα ήταν μια καλή ιδέα.
Και βλέπουμε αυτό το μπλογκ κάποιου νεαρού με κατάθλιψη,
και λέει, «Κοιμάμαι πολύ».
Έγραφε για τη ζωή του.
Οι αλγόριθμοί μας -όχι άνθρωποι βέβαια-
αλλά οι αλγόριθμοι, οι υπολογιστές μας,
διάβασαν αυτό το μπλογκ και «έκριναν»
ότι μια σχετική αναζήτηση ήταν, «Βαριέμαι».
Και το διάβασε αυτό, και πίστεψε ότι κάποιος άνθρωπος
είχε αποφασίσει ότι ήταν ανιαρός ο ίδιος.
Ήταν πολύ λυπηρό,
και είπε, «Τι κάνουν αυτοί οι άχρηστοι στην Google,
γιατί δεν τους αρέσει το μπλογκ μου;»
Τότε διαβάσαμε το μπλογκ του
που πήγαινε από το κακό στο χειρότερο,
και είπαμε ότι η σχετική αναζήτηση θα ήταν «καθυστερημένοι».
(Γέλια)
Και μετά θύμωσε ακόμα περισσότερο,
και έγραψε, άρχισε να μας βρίζει.
Και μετά εμφανίσαμε, «Είσαι ηλίθιος»,
και τέλος «Άει χάσου».
Εκείνος πίστευε ότι επικοινωνούσε με έξυπνο ον,
και, φυσικά,
είχαμε γράψει αυτό το πρόγραμμα και το τεστάραμε, και δε δούλεψε,
και δεν το έχουμε πια.
(Γέλια)
Και με αυτό γυρνάμε πάλι στον κόσμο.
Ήθελα να τελειώσω λέγοντας
ότι έχω πολλούς λόγους να είμαι ενθουσιασμένος
που είμαι μέρος της Google.
Και ένα από αυτά είναι που βγάζουμε λεφτά κατά μεγάλο μέρος από διαφημίσεις,
και ένα από τα πλεονεκτήματα που δεν περίμενα
είναι το ότι μπορούμε να εξυπηρετούμε όλο τον κόσμο
χωρίς να ανησυχούμε για τις περιοχές που δεν έχουν και τόσα λεφτά.
Δεν ανησυχούμε για να πουλάμε τα προϊόντα μας,
για παράδειγμα με μειωμένες τιμές για φτωχές χώρες,
και μετά να επιστρέφουν στις ΗΠΑ,
για παράδειγμα με το εμπόριο ναρκωτικών.
Είμαστε τυχεροί που έχουμε αυτό το επιχειρηματικό μοντέλο
γιατί όλος ο κόσμος μπορεί να κάνει τις αναζητήσεις μας,
και αυτό είναι, πιστεύω, τεράστιας αξίας.
Το άλλο που θέλω να αναφέρω εν συντομία
είναι ότι έχουμε τεράστιες ικανότητες και ευθύνη
να δίνουμε στον κόσμο σωστές πληροφορίες,
έχουμε παρόμοιο στόχο με τις εφημερίδες και τα περιοδικά,
να δίνουμε αντικειμενικές πληροφορίες.
Τα αποτελέσματα των αναζητήσεων, ποτέ δεν τα χρεώνουμε.
Χρεώνουμε για τις διαφημίσεις, και το δηλώνουμε.
Και σε αυτό διαφέρουμε από τους συναγωνιστές μας.
Πιστεύω παρόμοιες αποφάσεις μας έχουν πραγματικά αντίκτυπο στον κόσμο,
και αυτό με κάνει περήφανο που είμαι κομμάτι της Google.
Σας ευχαριστώ.
(Χειροκρότημα)